— Мая цяга да педагогікі таксама пачалася ў школе. У нас выкладала настаўніца англійскай мовы, пра якую цяпер сказалі б: вельмі матываваная на педагагічную дзейнасць. Яна лічыла, што англійскую мову павінен ведаць кожны вучань класа. І калі хто-небудзь з настаўнікаў хварэў ці ад’язджаў у камандзіроўку, то замест іх урокаў абавязкова была англійская мова. Яна шмат увагі ўдзяляла нам і развіццю свайго прадмета, таму ў выніку мы атрымалі выдатныя веды, а я — яшчэ і жаданне стаць педагогам.